CELEX: 32017D1949
Language: hr
Date: 2017-10-25 00:00:00
Title: Provedbena odluka Komisije (EU) 2017/1949 оd 25. listopada 2017. o stavljanju izvan snage Provedbene odluke 2014/715/EU kojom se utvrđuje da je Šri Lanka treća zemlja za koju Komisija smatra da je nekooperativna treća zemlja u skladu s Uredbom Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova

26.10.2017   
            
            
               HR
            
            
               Službeni list Europske unije
            
            
               L 276/62
            
         PROVEDBENA ODLUKA KOMISIJE (EU) 2017/1949
   оd 25. listopada 2017.
   o stavljanju izvan snage Provedbene odluke 2014/715/EU kojom se utvrđuje da je Šri Lanka treća zemlja za koju Komisija smatra da je nekooperativna treća zemlja u skladu s Uredbom Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i uklanjanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (1), a posebno njezin članak 31.,
   budući da:
   
               (1)
            
            
               Provedbenom odlukom 2014/715/EU (2) Komisija je utvrdila da je Šri Lanka treća zemlja za koju ona smatra da je nekooperativna treća zemlja u borbi protiv nezakonitog, neprijavljenog i nereguliranog ribolova („ribolov NNN”), u skladu s člankom 31. stavkom 1. Uredbe (EZ) br. 1005/2008. U toj Odluci Komisija je navela razloge zbog kojih smatra da ta zemlja nije ispunila obveze u pogledu poduzimanja mjera za sprečavanje, suzbijanje i zaustavljanje ribolova NNN koje je u skladu s međunarodnim pravom obvezna ispunjavati kao država zastave, država luke, obalna država ili država trgovine.
            
         
               (2)
            
            
               Provedbenom odlukom (EU) 2015/200 (3) Vijeće je uvrstilo Šri Lanku na popis nekooperativnih zemalja utvrđen Provedbenom odlukom Vijeća 2014/170/EU (4).
            
         
               (3)
            
            
               Člankom 18. stavkom 1. točkom (g) Uredbe (EZ) br. 1005/2008 onemogućuje se uvoz u Uniju proizvoda ribarstva popraćenih certifikatom o ulovu koji su ovjerila nadležna tijela države zastave koja je utvrđena kao nekooperativna treća zemlja u borbi protiv ribolova NNN.
            
         
               (4)
            
            
               Nakon što je Šri Lanka utvrđena kao nekooperativna treća zemlja, ona je nastojala poduzeti konkretne mjere kako bi ispravila utvrđene nedostatke.
            
         
               (5)
            
            
               Na temelju informacija koje je dobila Komisija čini se da je Šri Lanka ispunila odgovarajuće obveze prema međunarodnom pravu i donijela odgovarajući pravni okvir za borbu protiv ribolova NNN. Uspostavila je odgovarajući i učinkovit program praćenja, kontrola i inspekcijskih pregleda uvođenjem očevidnika za bilježenje podataka o ulovu kao i radijskih pozivnih znakova za ribarska plovila te opremanjem cjelokupne flote za otvoreno more sustavom za praćenje plovila („VMS”). Uspostavila je i sustav sankcija s odvraćajućim učinkom, preispitala svoj pravni okvir u području ribarstva i osigurala pravilnu provedbu programa certificiranja ulova. Nadalje, Šri Lanka stalno poboljšava svoju usklađenost s preporukama i rezolucijama regionalnih organizacija za upravljanje ribarstvom („RFMO”), kao što su mjere kontrole države luke. Ona je prenijela pravila RFMO-a u pravo Šri Lanke i donijela vlastiti Nacionalni plan djelovanja protiv ribolova NNN, u skladu s Međunarodnim planom djelovanja Ujedinjenih naroda protiv nezakonitog, neprijavljenog i nereguliranog ribolova.
            
         
               (6)
            
            
               Stoga se čini da je Šri Lanka ispunila odgovarajuće obveze prema međunarodnom pravu i da su mjere koje je Šri Lanka poduzela kao država zastave dovoljne kako bi se osiguralo poštovanje odredbi članaka 94., 117. i 118. Konvencije Ujedinjenih naroda o pravu mora i članaka 18., 19., 20. i 23. Sporazuma Ujedinjenih naroda o ribljim stokovima.
            
         
               (7)
            
            
               Stoga se može zaključiti da je situacija zbog koje je Šri Lanka utvrđena kao nekooperativna treća zemlja ispravljeno te da je ona poduzela konkretne mjere kojima se može postići trajno poboljšanje stanja.
            
         
               (8)
            
            
               Zbog toga je Vijeće donijelo Provedbenu odluku (EU) 2016/992 (5) kojom se Šri Lanka briše s popisa nekooperativnih trećih zemalja.
            
         
               (9)
            
            
               U tim okolnostima Provedbenu odluku 2014/715/EU potrebno je staviti izvan snage s učinkom od stupanja na snagu Provedbene odluke (EU) 2016/992.
            
         
               (10)
            
            
               Ovom Odlukom ne isključuje se mogući budući korak koji bi u skladu s Uredbom (EZ) br. 1005/2008 mogla poduzeti Unija ako Šri Lanka ne ispuni obveze u pogledu poduzimanja mjera za sprečavanje, suzbijanje i zaustavljanje ribolova NNN koje je u skladu s međunarodnim pravom obvezna ispunjavati kao država zastave, država luke, obalna država ili država trgovine.
            
         
               (11)
            
            
               Mjere predviđene ovom Odlukom u skladu su s mišljenjem Odbora za ribarstvo i akvakulturu od 28. veljače 2017.,
            
         DONIJELA JE OVU ODLUKU:
   Članak 1.
   Provedbena odluka 2014/715/EU stavlja se izvan snage.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   Primjenjuje se od 22. lipnja 2016.
   
      Sastavljeno u Bruxellesu 25. listopada 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 286, 29.10.2008., str. 1.
   
   
      (2)  Provedbena odluka Komisije 2014/715/EU оd 14. listopada 2014. o utvrđivanju treće zemlje za koju Komisija smatra da je nekooperativna treća zemlja u skladu s Uredbom Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL L 297, 15.10.2014., str. 13.).
   
      (3)  Provedbena odluka Vijeća (EU) 2015/200 od 26. siječnja 2015. o izmjeni Provedbene odluke Vijeća 2014/170/EU o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova u odnosu na Šri Lanku (SL L 33, 10.2.2015., str. 15.).
   
      (4)  Provedbena odluka Vijeća 2014/170/EU od 24. ožujka 2014. o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL L 91, 27.3.2014., str. 43.).
   
      (5)  Provedbena odluka Vijeća (EU) 2016/992 od 16. lipnja 2016. o izmjeni Provedbene odluke Vijeća 2014/170/EU o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova u odnosu na Šri Lanku (SL L 162, 21.6.2016., str. 15.).